JERUUSALEMMA UUDISED
Siin Jeruusalemma Uudised ja Pekka Sartola. Tere augustiõhtut!
Mõned sügishooaja esimese saate teemad -
Knesset kiitis heaks Mõistlikkuse seaduse
Judaismi murepäev
Rootsi lubab Toora põletamist
Ligi pooleaastane võitlus Iisraeli kohtusüsteemi uuendamise vastu
lõppes osaliselt kahe nädala eest,
kui riigi parlament Knesset kiitis heaks selle esimese osa
ehk nn Mõistlikkuse seaduse selge enamusega,
sest kõik opositsiooni esindajad puudusid istungilt.
Seadus lükkab ümber Ülemkohtu voli
lükata tagasi valitud ametniku otsused ebamõistlikkuse alusel.
Opositsioonijuht Yair Lapid teatas juba varem kõneluste katkemisest
kompromissversiooni suhtes seaduse pehmendamiseks.
Opositsioon oli korraldanud mitmeid päevi kestnud meelevaldusi
seaduse jõustumise vastu ja kohe, kui see oli parlamendis vastu võetud,
algasid uued meeleavaldused parlamendihoone ees.
Veevoolikutega varustatud politseijõud kogunesid Knesseti sissepääsudele,
et hoonet rünnata püüdvaid meeleavaldajaid eemal hoida
ja vahistati paarkümmend hullemat protestijat.
President Joe Bideni sõnul
peab Netanyahu koheselt peatama Iisraeli kohtureformi.
Tema sõnum peaministrile oli, et vaid siis,
kui ka opositsioon reformi toetab, saab USA anda sellele oma õnnistuse
ja siis esitaks president Netanyahule ka kutse Valgesse Majja.
Valge Maja raporti järgi hoiatas Biden Netanyahut,
et kui kohtureformi laia konsensusega heaks ei kiideta,
lõhub see midagi Iisraeli demokraatias
ja samas ka suhetes Ameerika demokraatiaga,
mida ei saa ehk kunagi tagasi.
Biden ja Netanyahu rääkisid umbes nädala eest telefonitsi
esimest korda pärast mitmeid kuid,
kui USA president kutsus Netanyahu kohtumisele USAsse.
Vestlus toimus enne hääletust Iisraeli kohtusüsteemi reformi teemal.
Kauaoodatud kõnes teatas Biden, et kutsub Netanyahu kohtuma,
kuid veel mitte Valgesse Majja, vaid kuskile mujale USAs.
Peaminister võttis kutse vastu
ja nõustus töötama sobiva kuupäeva leidmiseks, öeldi avalduses.
Iisraeli endine suursaadik USAs Michael Oren
rääkis World Israel Newsile,
et žest ei tähendanud ametlikku riiklikku kutset Valgesse Majja,
vaid kohtumine toimuks tõenäoliselt septembris
tulevase ÜRO Peaassamblee istungjärgu kontekstis.
Vestlus toimus päev enne Iisraeli presidendi Isaac Herzogi lahkumist
ametlikule riigivisiidile Washingtoni.
Peaministri kantselei teatel oli vestlus soe ja pikk
ning keskendus riikidevahelisele liidu tugevdamisele,
Iraanist lähtuvate ohtudega tegelemisele,
regionaalse rahu laiendamisele Aabrahami lepingutega
ning pürgimuste jätkamisele rahuks ja stabiilsuseks Juudas ja Samaarias.
Iisraelis aktiivselt tegutsev roheline liikumine on tõhustanud tööd
Eilatist Ashkeloni viiva naftajuhtme vastu
ja selle kasutamise lõpetamiseks.
Juhe on viinud olulise tehingutegevuseni,
sihiga mööduda ka Suessi kanali kaudu toimuvast naftatranspordist.
Neliteist keskkonna- ja rahvaterviseühendust
käivitas eelmisel esmaspäeval kriisikampaania,
et võidelda valitsuse kardetud otsusega
rohkem kui kahekordistada nafta hulka,
mida riigiomandis firma võib tuua Iisraeli kaudu Vahemere sadamaisse.
Keskkonnaühenduste mure johtub raporteist
oluliselt tihenenud tankritegevuse kohta EAPC firma Eilati sadamas,
mis viitab sellele, et firma võib olla lähedal
lubatud kahe miljoni tonni toornafta transpordi
igaaastasele maksimaalsele kvoodile.
Naftafirma olevat avaldanud survet ministeeriumidele
ja peaministribüroole,
et antud kvoot tõstetaks viiele miljonile tonnile aastas
ehk selle kahekordistamiseks.
Peaministribüroo nüüdne juht Yossi Shelley
pidi kohtuma riikliku julgeolekunõukoguga juulis,
et arutada, kas piirangut tuleks tõsta.
EAPC firma väidab,
et nende äritegevus on vältimatu Iisraeli energiajulgeoleku aspektist.
Firma rääkis eelmine nädal The Times of Israelile,
et ettevõtte sadamais lastitav nafta
oli peamiselt Iisraeli energiamajanduse kasutuseks.
Tegelikult, vaid kuu pärast seda, kui Iisrael, Araabia Ühendemidaadid
ja Bahrain sõlmisid lepingud suhete normaliseerimiseks,
teatas naftafirma lepingust Red-Medi,
Iisraeli ja Emiraatide ärimeeste koalitsiooniga
Pärsia lahe nafta edastamiseks Eilat-Ashkeloni juhtme kaudu.
Leping tekitas juba toona vastuseisu Iisraeli keskkonnaaktivistide seas,
mitte üksnes seetõttu, et kardeti
Punase mere kuulsate korallrahude hävinemist ökoloogilises katastroofis
ja negatiivset mõju Eilati turismi- ja meretööstusele.
Eelmine nädal tähistati Iisraelis taas aavikuu 9. päeva, Tisha B'Avi,
millega on seotud mitmed juudi ajaloo süngeimad sündmused.
Eelkõige mõlema, nii Saalomoni kui Herodese ehitatud templite häving.
Juudi õpetlaste sõnul on aavikuu 9. kuupäev neetud
ning igavesti halva õnne ja tragöödiaga seotud päev.
Juba esimene vastav tragöödia oli väga piibellik
ja räägib Moosese läkitatud spioonidest.
4. Moosese raamatust võib lugeda, kuidas Mooses läkitas 12 maakuulajat
enne juutide vallutusretke toonast Kaananimaad uurima.
Kahjuks tõid maakuulajad sünge raporti,
et veenda juute jääma kõrbesse ja tõotatud maale mitte minema.
Nende raport oli nii hirmutav, et rahvas nuttis tol ööl.
See sündmus sattus just aavikuu 9. päevale.
Seetõttu määras Jumal, et juudid pidid rändama kõrbes 40 aastat.
Tisha B'Avi piirangud sarnanevad Yom Kippurile.
Mõlemad on paastupäevad, kui ei tohi süüa ega juua, pesu pesta
ega duši all käia, end võida ega õlitada
ega kanda nahast jalanõusid.
Sellele juudi kalendri järgsele kuupäevale
on sattunud kümneid teisigi,
isegi tänapäeval toimunud märkimisväärseid tragöödiaid.
Nutumüüril töötavad valvurid palusid Jeruusalemma Dormition Abbey abtil
Nicodemus Schnabelil katta rist, mis tal kaelas oli,
kui ta müürile palvetama tuli.
Nende väitel oli rist väga suur ja selles paigas sobimatu,
sest see olevat juutide paik ja seda tuleb austada.
Abt Schnabel vastas, et soov oli äärmiselt karm ja nõudis,
et töötaja austaks seda, et temagi on usklik.
See pole provokatsioon, ütles ta. "Olen Rooma-Katoliku Kiriku abt,
see on minu rüü ja rist on osa minu riietusest.
Tahate, et ma ei riietuks oma usu järgi. Kuidas peaksin siis riietuma?"
Nutumüüri Sihtasutus vabandas toimunu pärast ja tõdes,
et müür on avatud kõigile ning tuleb rõhutada,
et Nutumüüri väljakul pole antud küsimusega seotud reegleid.
Sihtasutuse sõnul oli valvur lähenenud abtile ja küsinud viisakalt,
kas oleks võimalik katta rist ebamugavuste vältimiseks,
nagu on hiljuti juhtunud mujal vanalinnas.
Kui abt keeldus, ei takistatud tema sissepääsu
ning valvur austas tema otsust ja jätkas teed.
Intsident toimus keset Jeruusalemmas viimastel kuudel toimunud
kristlaste vastaste rünnakute lisandumist,
mis hõlmasid erinevaid ründamisi, vaenulikkust
ning sülitamist kristlike turistide ja preestrite pihta.
Nende taga on olnud haredi juudid ja religioossed sionistid.
Sündmused on tekitanud arutelusid ka parlamendis
ja Jeruusalemma valitsusorganeis.
"Toetame turismi, kuid mitte misjonäre,"
ütles Jeruusalemma paremäärmuslik abilinnapea Aryeh King.
Rootsi valitsus aktsepteerib Toora põletamist Iisraeli suursaatkonna ees,
teatas Stockholmi politsei naisele, kes oli taotlenud õigust
pidada miiting Iisraeli saatkonna ees ja plaanis põletada samas ka Toora.
Kuulnud uudist,
tegi Rootsi juudikogukond väga liigutava avalduse,
kus väljendati oma sügavat šokki ja kurbust.
Piiblirahvana on Toora moraali- ja eetiliste seaduste pühim aare,
mis on muutnud maailma, kus elame, tõdetakse avalduses.
Lisaks rõhutati juutide ajaloo valusat kaja Euroopas,
kus juutide raamatute põletamine on tihti eelnenud
äärmusliku tagakiusu aegadele, nagu pogrommidele, väljasaatmistele,
inkvisitsioonidele ja holokaustile.
Iisraeli aliya- ja integratsiooniminister Ofir Sofer
väljendas karmi hukkamõistu naise plaani suhtes põletada Toora,
ja Rootsi valitsuse suhtes, kes seda lubas.
Naine omakorda tõdes oma taotluses,
et miiting väljendab laste õigusi Rootsis,
mida süstemaatiliselt rikutakse.
Sel suvel on Rootsi politsei saanud mitmeid taotlusi
lubada nii Koraani kui ka Piibli ja lauluraamatute avalikke põletamisi.
Riigi valitsus tõdeb, et ei saa sekkuda,
sest need asjad kuuluvad politsei haldusalasse.
Hiljutine Koraani põletamine Stockholmi mošee ees
juba tekitas ulatuslikku viha ja kriitikat
ning võib omada ka kahjulikke poliitilisi tagajärgi
Rootsi ühinemisele NATOga.
Paljud islamiriigid on kutsunud vaibale
oma riigis resideeruvaid Rootsi suursaadikuid
ja nõudnud toimunu suhtes selgitust.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale,
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee